NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1466/2009

**1191a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre verejnú správu a regionálny rozvoj o výsledku prerokovania vládneho návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1191)** **v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1582 z 8. septembra 2009 pridelilavládny návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1191) týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodársku politiku
* Výboru Národnej rady Slovenskej republiky pre verejnú správu a regionálny rozvoj

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1191) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu ( uzn. č. 598 zo dňa 15. októbra 2009)

- Ústavnoprávny výbor Národnej rady Slovenskej republiky ( uzn. č. 733 zo dňa 14.

októbra 2009 )

* Výbor Národnej rady Slovenskej republiky pre verejnú správu a regionálny rozvoj

(uzn. č. 310 zo dňa 6. októbra 2009)

1. Výbor Národnej rady Slovenskej republiky pre hospodársku politiku **neprijal** platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov v súlade s § 52 ods. 4 zákona NR SR č. 350/1996 Z. z. o rokovacom poriadku v znení neskorších predpisov a čl. 84 ods. 2 Ústavy SR v znení neskorších predpisov (celkový počet 12 poslancov, prítomných 10, za návrh hlasovali 5 poslanci, 0 poslancov bolo proti a 5 sa zdržali hlasovania)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. **K čl. I bodu 7.**

V čl. I bode 7. § 16 ods. 4 a ods. 6 sa slová „k prejdeným vzdialenostiam“ nahrádzajú slovami „k prekonaným vzdialenostiam“.

Ide o legislatívno-technickú pripomienku, ktorou sa precizujeprávny text v súlade s terminológiou v čl. 46 a nasl. smernice Rady 2008/9/ES.

**Výbor NR SR pre financie, rozpočet a menu**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 7.**

V čl. I bode 7. § 16 ods. 7 v písm. b) sa slová „vzdialenosť prejdenú“ nahrádzajú slovami „prekonanú vzdialenosť“.

Ide o legislatívno-technickú pripomienku, ktorou sa precizuje právny text v súlade s terminológiou v čl. 48 smernice Rady 2008/9/ES.

**Výbor NR SR pre financie, rozpočet a menu**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 7.( § 16 ods. 17)**

V čl. I bodu 7. § 16 ods. 17 predvetie znie:

„Služby, pri ktorých sa určí miesto dodania podľa odseku 16, sú tieto:“.

Ide o legislatívno-technickú zmenu, ktorou sa gramaticky upravuje právny text.

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 7.** **(§ 16 ods. 18)**

V čl. I bodu 7. § 16 ods. 18 predvetie znie:

„Služby podľa odsekov 14 a 17 písm. j) sú tieto:“.

Ide o legislatívno-technickú zmenu, ktorou sa gramaticky upravuje právny text.

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 7.**

V čl. I bode 7. § 16 ods. 18 písm. b) sa za slovo „vybavenia“ vkladá slovo „(softvéru)“.

Ide o legislatívno-technickú pripomienku, ktorou sa precizuje právny text, aby bolo jednoznačné, že ide o počítačové programové vybavenie v súlade s prílohou II k čl. 56 ods. 1 písm. k) smernici Rady 2006/112/ES.

**Výbor NR SR pre financie, rozpočet a menu**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K  čl. I –nový bod**

Za bod 12. sa vkladá nový bod 13. , ktorý znie:

„13. V § 25 ods. 4 sa slovo „žiadateľ“ nahrádza slovom „platiteľ“.“.

Nasledujúce body sa prečíslujú.

Legislatívna skratka „žiadateľ“ sa novelou zákona zavádza v nových pravidlách o vrátení dane zahraničným podnikateľom z iných členských štátov EÚ (§ 55a ods. 1). V tejto súvislosti sa pojem „žiadateľ“, ktorý sa v platnom znení zákona o dani z pridanej hodnoty už nachádza v § 25 ods. 4 v iných súvislostiach, nahrádza iným vhodným pojmom.

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 14.**

Bod 14 znie :

„14. V § 29 ods. 2 písm. a) sa vypúšťajú slová „ak sú súčasťou primárnej, sekundárnej a následnej zdravotnej starostlivosti podľa osobitného predpisu,9)“ vrátane poznámky pod čiarou k odkazu 9.“.

Ide o legislatívno-technickú zmenu.

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 19.**

V čl. I bode 19. § 55b ods. 2 v poznámke pod čiarou k odkazu 27b sa v zátvorke za slová „Mimoriadne vydanie Ú. v. EÚ, kap. 2/zv.4“ vkladá bodkočiarka a slová „Ú. v. ES L 293, 24.10.1990.“.

Ide o spresnenie citácie právneho aktu v súlade so zaužívanou legislatívnou praxou.

**Výbor NR SR pre financie, rozpočet a menu**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I**

V bode 19 § 55d ods. 10 znie (nové znenie):

(10) Ak daň bola vrátená na základe nepravdivých údajov alebo sa vrátenie dane dosiahlo podvodným spôsobom, žiadateľ je povinný zaplatiť Daňovému úradu Bratislava I neoprávnene vrátenú daň a pokutu uloženú podľa osobitného predpisu.27d) Ak žiadateľ uloženú pokutu nezaplatí, Daňový úrad Bratislava I má právo odmietnuť ďalšie vrátenie dane až do výšky nezaplatenej pokuty.

V rámci nových pravidiel o vrátení dane zahraničným podnikateľom z iných členských štátov EÚ by sa nadväzne na čl. 24 smernice Rady 2008/9/ES mala uložiť žiadateľovi, ktorý dosiahol vrátenie dane na základe nepravdivých údajov alebo podvodným spôsobom, povinnosť vrátiť neoprávnene vrátenú daň.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I bodu 24. a bodu 31.**

V článku I bode 24. v § 69 ods. 3 a v bode 31. v § 80 ods. 3 sa slovo „identifikovaná“ nahrádza slovom „registrovaná“.

Ide o legislatívno-technickú pripomienku, ktorou sa sleduje zjednotenie terminológie zákona, pretože podľa § 7 ide o „registráciu“ osôb pre daň.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **K čl. I – nový bod**

Za doterajší bod 27 sa vkladajú nové body 28 až 31, ktoré znejú:

28. V § 70 odsek 4 znie:

(4) Osoba registrovaná pre daň podľa § 7 alebo 7a je povinná viesť záznamy o

a) nadobudnutých tovaroch z iného členského štátu,

b) dodaných službách s miestom dodania v inom členskom štáte podľa § 15 ods. 1,

c) prijatých službách, pri ktorých je povinná platiť daň podľa § 69 ods. 3.

29. V § 73 odsek 1 znie:

(1) Pri dodaní služby, pri ktorej je miesto dodania podľa § 15 ods. 1 v inom členskom štáte a osobu povinnou platiť daň je príjemca služby, je zdaniteľná osoba registrovaná pre daň v tuzemsku povinná vyhotoviť faktúru. Zdaniteľná osoba je povinná vyhotoviť faktúru aj v prípade, ak je platba prijatá predtým, ako je poskytovanie služby skončené. Zdaniteľná osoba vyhotoví faktúru najneskôr do 15 dní od dodania služby alebo prijatia platby.

30. V § 73 ods. 2 písm. a) sa slová „platiteľa, ktorý dodáva službu, a jeho“ nahrádzajú slovami „zdaniteľnej osoby, ktorá dodáva službu, a jej“.

31. V § 73 ods. 2 písm. b) sa vypúšťajú slová „ak mu bolo pridelené“.

Nasledujúce body sa primerane prečíslujú.

Nadväzne na nové pravidlá o určení miesta dodania služieb podľa § 15 ods. 1 zákona by sa podľa smernice 2006/112/ES o spoločnom systéme dane z pridanej hodnoty mala uložiť povinnosť osobám, ktoré budú mať pridelené identifikačné číslo pre daň z pridanej hodnoty z dôvodu dodania alebo prijatia služieb, pri ktorých sa určí miesto dodania podľa § 15 ods. 1 zákona, viesť záznamy o dodaných a prijatých službách. Taktiež by sa mala uložiť zdaniteľným osobám, ktoré dodávajú službu do iného členského štátu EÚ, povinnosť vyhotoviť faktúru o dodaní služby a uviesť v nej zákonom ustanovené náležitosti.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod**

Za doterajší 34. bod sa vkladá nový 35. bod, ktorý znie:

„35. V prílohe č. 3 v poznámke pod čiarou k odkazu 1 sa slovo „žiadateľ“ nahrádza slovami „daňový subjekt“ a slovo „applicant“ sa nahrádza slovami „taxable person“.“.

Nasledujúce body sa primerane prečíslujú.

Legislatívna skratka „žiadateľ“ sa novelou zákona zavádza v nových pravidlách o vrátení dane zahraničným podnikateľom z iných členských štátov EÚ (§ 55a ods. 1). V tejto súvislosti sa pojem „žiadateľ“, ktorý sa v platnom znení zákona o dani z pridanej hodnoty už nachádza v prílohe č. 3, nahrádza iným vhodným pojmom.

**Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,6,7,8,9,10,11,12 hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1191) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1191) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1191a) bola schválená uznesením gestorského výboru č. 616 z  20. októbra 2009. Výbor určil poslanca **Borisa Hradeckého** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 20. októbra 2009

**Jozef B u r i a n, v.r.**

**predseda**

**Výboru NR SR pre financie, rozpočet a menu**